Kabupatèn Semarang

Kanggo artikel ngenani Kutha Semarang, pirsani Kutha Semarang
Kabupatèn Semarang
<tr>100px
<tr>Lambang Semarang
Sesanti: "Dharmottama Satya Praja" 
300px
Dina Dadi:...
Kuthapraja:Ungaran
Bupati: H. Mundjirin ES 
Wakil Bupati:
Jembar -Total:   981,95 km²
Kacamatan -Cacahe:   18 Kacamatan
Padunung  -Total:  -Kapadhetan:  +/-983.000 (2003)  +/-1.001 jiwa / km² 
Suku Bangsa:wong Jawa
Agama:Kajawèn, Islam, Protèstan, Katulik, Hindhu lan Buda
Basa: Basa Jawa lan Basa Indonésia

Kabupatèn Semarang iku kabupatèn ing Jawa Tengah, pernahé ing sisih lor, kutha Ungaran iku kutha krajan kabupatèné, kutha-kutha liyané: Ambarawa, Bandungan, Bergas, lan liya-liyané. Jembar wewengkon kabupatèn iki ± 981,95 km² utawa hèktar.

 Géografi 
Wates administrasi Kabupatèn yaiku ing sisih lor wewatesan karro Kutha Semarang, lan Kabupatèn Demak. Sisih kidul wewatesan karo Kabupatèn Boyalali lan Kabupatèn Magelang, sisih wétan wewatesan karo Kabupatèn Boyalali lan Kabupatèn Grobogan. Sisih kulon wewatesan karo Kabupatèn Temanggung lan Kabupatèn Kendhal. Ing satengahé wewengkon iki dumunung Kutha Salatiga.Geografi dan Topografi (dipununduh tanggal 12 Juli 2012) Rata-rata dhuwuré panggonan ing Kabupatèn Semarang 607 mèter sakdhuwuré lumahing sagara. Laladan paling cendhèk yaiku ing Désa Candhireja Kacamatan Ungaran. Laladan paling dhuwur ing Désa Batur Kacamatan Getasan.

Ungaran, kuthaprojo kabupatèn iki, persis wewatesan karo Kutha Semarang. Pérangan wétan wewengkon kabupatèn iki minangka dhataran dhuwur lan pagunungan. Kali gedhé sing mili yaiku Kali Tuntang. Ing pérangan kulon wewengkon wujud pagunungan, kanthi pucuké wujud Gunung Ungaran (2.050 mèter) ing tapelwates karo Kabupatèn Kendhal, sarta Gunung Merbabu (3.141 mèter) ing sisih kidul-kulon.

Kabupatèn Semarang diliwati dalan nagara sing ngubungaké Yogyakarta lan Surakarta karo Kutha Semarang utawa luwih kaloka minangka "JOGLO SEMAR". Angkudan umum antarkutha dilayani ngangggo montor bis, yaiku saka terminal bus Sisemut (Ungaran), Bawèn, lan Ambarawa. Sawetara rute angkudan regional yaiku: Semarang-Sala, Semarang-Yogyakarta, lan Semarang-Purwakerta, déné rute angkudan lokal yaiku Semarang-Ambarawa lan Semarang-Salatiga, Salatiga-Ambarawa.

Bawèn minangka kutha persimpangan jalur tumuju Sala lan tumuju Yogyakarta utawa Purwakerta. Jalur sepur Semarang-Yogyakarta minangka salah siji sing tuwa dhéwé ing Indonésia, nanging wektu iki wis ora operasi manèh, wiwit njeblugé Gunung Merapi sing ngrusak sapérangan jalur mau. Jalur liya sing saiki uga ora operasi yaiku Ambarawa-Tuntang-Kedungjati. Ing Ambarawa ana Museum Kereta Api. Sepur uwab nganggo rèl mawa untu saiki minangka jalur wisata kanthi rute Ambarawa-Bedana, saliyané iku wis dikembangaké sepur wisata Ambarawa-Tuntang PP. nlusuri pinggir Rawapening.

Kutha Salatiga dumunung ing tengah-tengah wewengkon Kabupatèn Semarang, yaiku ing jalur utama Semarang-Sala.

 Papréntahan 
Kabupatèn Semarang ketata sajeroning 19 kacamatan, 27 kalurahan lan 208 désa. Kacamatan-Kacamatan ing Kabupatèn Semarang yaiku:
 Getasan
 Tengaran
 Susukan
 Suruh
 Pabélan
 Tuntang
 Banyubiru
 Jambu
 Sumawana
 Ambarawa
 Bawèn
 Bringin
 Bergas
 Pringapus
 Bancak
 Kaliwungu
 Ungaran Kulon
 Ungaran Wétan
 Bandungan

<tr bgcolor=efefef><td>Taun<td>Asma Bupati
<tr><td> 1969-1979<td>Drs. Iswarto 
<tr><td> 1979-1985<td>Ir. Soesmono Martosiswojo
<tr><td> 1985-1987<td>Drs. Sardjono  
<tr><td> 1987-1992<td>Drs. Hartomo  
<tr><td> 1992-1999<td>Drs. Sudijatno  
<tr><td> 1999-2004<td>H. Bambang Guritno SE MM
<tr><td> 2004-2006<td>H. Bambang Guritno SE MM (Non Aktif)
<tr><td> 2006-2010<td>H. Siti Ambar Fathonah (wakil bupati ingkang hanggenteni)
<tr><td> 2010-2015<td>dr.H.Mundjirin ES.SpOG

 Panganan lan Plesiran 
 Candhi Gedhongsongo, Kacamatan Sumowono
 Museum Perjuangan Palagan Ambarawa lan Museum Kereta Api, Kacamatan Ambarawa
 Rawa Pening
 Agrowisata Tlaga
 Bèntèng Williem II
 Bukit Cinta
 Kopèng (Pèrèng Gunung Merbabu)
 Kopeng Tree Top-Adventure Park

 Deleng uga 
 Pratélan kabupatèn lan kutha ing Indonésia
 Kutha Semarang

 Cathetan sikil 

 Pranala njaba 
 Situs Web Resmi 

Semarang